CELEX: 62008CA0423
Language: sl
Date: 2010-06-17 00:00:00
Title: Zadeva C-423/08: Sodba Sodišča (četrti senat) z dne 17. junija 2010 – Evropska komisija proti Italijanski republiki (Neizpolnitev obveznosti države — Lastna sredstva — Postopki zbiranja uvoznih ali izvoznih dajatev — Neupoštevanje rokov za knjiženje lastnih sredstev — Prepozno knjiženje lastnih sredstev v zvezi s temi dajatvami)

14.8.2010   
            
            
               SL
            
            
               Uradni list Evropske unije
            
            
               C 221/6
            
         Sodba Sodišča (četrti senat) z dne 17. junija 2010 – Evropska komisija proti Italijanski republiki
   (Zadeva C-423/08) (1)
   
   (Neizpolnitev obveznosti države - Lastna sredstva - Postopki zbiranja uvoznih ali izvoznih dajatev - Neupoštevanje rokov za knjiženje lastnih sredstev - Prepozno knjiženje lastnih sredstev v zvezi s temi dajatvami)
   2010/C 221/08
   Jezik postopka: italijanščina
   
      Stranke
   
   
      Tožeča stranka: Evropska komisija (zastopnika: A. Aresu in A. Caeiros, zastopnika)
   
      Tožena stranka: Italijanska republika (zastopniki: I. Bruni, zastopnik, G. Albenzio in F. Arena, avvocati dello Stato)
   
      Intervenient v podporo tožene stranke: Republika Finska (zastopnik: J. Heliskoski, zastopnik)
   
      Predmet
   
   Neizpolnitev obveznosti države – Kršitev členov 2, 6, 9, 10 in 11 Uredbe Sveta (EGS, Euratom) z dne 29. maja 1989 o izvajanju Sklepa št. 88/376/EGS, Euratom o sistemu lastnih sredstev Skupnosti (UL L 155, str. 1) in Uredbe Sveta (ES, Euratom) št. 1150/2000 z dne 22. maja 2000 o izvajanju Sklepa št. 94/728/ES, Euratom o sistemu virov lastnih sredstev Skupnosti (UL, posebna izdaja v slovenščini: poglavje 1, zvezek 3, str. 169) ter člena 220 Uredbe Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL, posebna izdaja v slovenščini: poglavje 2, zvezek 4, str. 307) – Prepozno plačilo lastnih sredstev Skupnosti v primeru naknadne izterjave uvoznih dajatev.
   
      Izrek
   
   
               1.
            
            
               Italijanska republika s tem, da ni upoštevala rokov za knjiženje lastnih sredstev Skupnosti v primeru naknadne izterjave, in s tem, da je navedena sredstva prepozno nakazala, ni izpolnila obveznosti iz členov 2, 6 in od 9 do 11 Uredbe Sveta (EGS, Euratom) št. 1552/89 z dne 29. maja 1989 o izvajanju Sklepa 88/376/EGS, Euratom o sistemu lastnih sredstev Skupnosti in istih členov Uredbe Sveta (ES, Euratom) št. 1150/2000 z dne 22. maja 2000 o izvajanju Sklepa št. 94/728/ES, Euratom o sistemu virov lastnih sredstev Skupnosti ter iz člena 220 Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti.
            
         
               2.
            
            
               Italijanski republiki se naloži plačilo stroškov.
            
         
               3.
            
            
               Republika Finska nosi svoje stroške.
            
         
      (1)  UL C 313, 6.12.2008.